Document ID: 31999D0697

KOMMISSIONENS BESLUTNING
af 13. oktober 1999
om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt
(meddelt under nummer K(1999) 3276)
(EØS-relevant tekst)
(1999/697/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyrmolluscs(1), senest ændret ved beslutning 98/603/EF(2), særlig artikel 2, stk. 1, og artikel 7, og
ud fra følgende betragtninger:
(1) Ved Kommissionens beslutning 97/467/EF(3), senest ændret ved beslutning 98/556/EF(4), blev der opstillet midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt; den virksomhedsliste, der er opstillet i nævnte beslutning, omfatter ikke virksomheder, der producerer strudsekød;
(2) listen over tredjelande, hvorfra medlemsstaterne tillader indførsel af strudsekød, dyresundhedsbetingelserne og den veterinære certificering, som kræves i forbindelse med indførsel af dette kød til Fællesskabet, er endnu ikke fastlagt;
(3) medlemsstaterne kan i henhold til beslutning 97/467/EF indtil den 1. oktober 1999 godkende virksomheder til indførsel af strudsekød;
(4) den 1. oktober 1999 bør ændres til den 1. oktober 2000 for at det yderligere kan overvejes, hvilke ordninger der derefter skal anvendes, især på baggrund af de bemærkninger, som tredjelande har fremsat i overensstemmelse med bilag B i aftalen om anvendelsen af sundheds- og plantesundhedsforanstaltninger, og med henblik på opretholdelsen af den traditionelle handel;
(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I artikel 1, stk. 2, litra a), i beslutning 97/467/EF ændres datoen "1. oktober 1999" til "1. oktober 2000".
Artikel 2
Denne beslutning er rettet til medlemsstaterne.
Udfærdiget i Bruxelles, den 13. oktober 1999.

Labels: 17
5
0
3
6